WTI ร่วง 6% หลุด 97 เหรียญ นลท.จับตา “รัสเซีย-ยูเครน” เจรจารอบใหม่วันนี้
น้ำมัน WTI ร่วงเกือบ 6% หลุด 97 เหรียญ ท่ามกลางการคาดการณ์ที่ว่าการเจรจาสันติภาพระหว่างรัสเซียและยูเครนจะเริ่มขึ้นในวันนี้
น้ำมัน WTI ร่วงเกือบ 6% หลุด 97 เหรียญ ท่ามกลางการคาดการณ์ที่ว่าการเจรจาสันติภาพระหว่างรัสเซียและยูเครนจะเริ่มขึ้นในวันนี้
15 มี.ค. 2565

ผู้สื่อข่าวรายงานว่า ราคาน้ำมัน WTI ร่วงลงเกือบ 6% ในช่วงบ่ายนี้ ท่ามกลางการคาดการณ์ที่ว่าการเจรจาสันติภาพระหว่างรัสเซียและยูเครนจะเริ่มขึ้นในวันนี้
โดย ณ เวลา 14.04 น. ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนเม.ย. ร่วงลง 6.04 ดอลลาร์ หรือ -5.86% แตะที่ 96.97 ดอลลาร์/บาร์เรล
ด้าน นายมิไคโล โปโดลยัก ที่ปรึกษาประธานาธิบดีโวโลดิเมียร์ เซเลนสกี ผู้นำยูเครน เปิดเผยว่า การเจรจาสันติภาพรอบที่ 4 ระหว่างยูเครนและรัสเซียซึ่งจัดขึ้นในเมื่อวานนี้ได้เสร็จสิ้นลงโดยยังไม่ได้ข้อสรุป และทั้งสองฝ่ายจะพักการเจรจาชั่วคราว ก่อนที่จะเริ่มการเจรจาครั้งใหม่ในวันนี้ (15 มี.ค.)
ทั้งนี้ นักลงทุนคาดหวังว่า การเจรจาจะมีความคืบหน้า โดยการเจรจาสันติภาพในครั้งนี้เกี่ยวข้องกับการเรียกร้องให้รัสเซียทำการหยุดยิงและถอนกำลังทหารทั้งหมดออกจากยูเครน